|  |  |  |
| --- | --- | --- |
|  | **VLADA REPUBLIKE HRVATSKE****URED PREDSJEDNIKA VLADE****Služba za odnose s javnošću****Klasa: 008-01/17-01/01****Ur. broj: 50302/24-17-****Zagreb, 8. studenoga 2017.** | **Trg Sv. Marka 2, Zagreb****tel. 4569 239****fax 6303 022****vlada.gov.hr**  |
| **Obavijest za medije** |  |

**Predsjednik Vlade Plenković s predsjednikom Europskoga suda za ljudska prava Raimondijem**

Predsjednik Vlade Republike Hrvatske Andrej Plenković sastat će se u četvrtak**, 9. studenoga 2017. godine u 9:00 sati** u Banskim dvorima, s izaslanstvom Europskoga suda za ljudska prava, na čelu s predsjednikom suda Guidom Raimondijem.

Razgovarat će se o suradnji Republike Hrvatske, potpisnice Konvencije za zaštitu ljudskih prava i temeljnih sloboda, s Europskim sudom čija je funkcija zaštita građana od povreda koje nisu ispravljene na nacionalnoj razini.

Uz predsjednika Vlade Andreja Plenkovića, na sastanku će sudjelovati potpredsjednica Vlade i ministrica vanjskih i europskih poslova Marija Pejčinović Burić, ministar pravosuđa Dražen Bošnjaković i zastupnica Republike Hrvatske pred Europskim sudom za ljudska prava Štefica Stažnik.

**Snimatelji i fotoreporteri mogu snimiti upisivanje u Zlatnu knjigu (8:55) te početak sastanka o kojem ćemo izvijestiti priopćenjem.**